191 ATT DWAR L-IMMUNITAJIET U L-PRIVILEĠĠI DIPLOMATIĊI Biex jipprovdi għal ċerti immunitajiet u privileġġi ta’ rappreżentanti diplomatiċi u konsolari, organizzazzjonijiet internazzjonali u rappreżentanti tagħhom u ċerti persuni oħra u għal skopijiet inċidentali għall-ħwejjeġ fuq imsemmija jew li għandhom x’jaqsmu magħhom. L-ATTI tal-1966, kif emendat bl-Atti XIV tal-2000 u III taq’l-2004. L-ATTI tal-1966, kif emendat bl-Atti XIV tal-2000 u III taq’l-2004. TAQSIMA I PRELIMINARI 1. Dan l-Att jista’ jissejjaħ l-Att dwar l-Immunitajiet u l-Privileġġi Diplomatiċi. 2. Tifsir. (1) F’dan l-Att, kemm-il darba r-rabta tal-kliem ma teħtieġx xort’oħra- "funzjonarju konsolari " tfisser kull persuna nominata bħala konslu-ġenerali, konslu, viċi-konslu jew aġent konsolari minn Stat barrani u li jkollha exequ atur validu jew awtorizzazzjoni oħra biex taġixxi f’dik il-kariga f’Malta; " impjegat konsolari " tfisser kull persuna, li ma tkunx funzjonarju konsolari, impjegata fis-servizz amministrattiv jew tekniku ta’ post konsolari; " Malta " għandha l-istess tifsir kif mogħti lilha bl-artikolu 124 tal-Kostituzzjoni ta’ Malta [żaħ; " membri ta’ post konsolari " tfisser funzjonarji konsolari, impjegati konsolari u persuni impjegati fis-servizz domestiku ta’ post konsolari; " il-Ministru " tfisser il-Ministru li għal dak iż-żmien ikun responsabbli għall-affarijiet barranin; "post konsolari " tfisser kull konsola t-ġenerali, konsolat, viċi-konsolat jew aġenzija konsolari. (2) Riferenzi f’dan l-Att għal "funzjonarji konsolari", ""impjegati konsolari" u"membri ta’ post konsolari" għandhom jiftehmu li jinkludu riferenzi għal persuni fis-servizz ta’ kwalunkwe pajjiż tal-Common wealthħlief Malta li jokkupaw dawk il-karigi jew klassijiet ta’ karigi li jkunu speċifikati mill-Ministru b’avviż fil-Gazzetta tal-Gvern li jkunu karigi jew klassijiet ta’ karigi li jidhru lill-Ministru li jinvolvu l-qadi ta’ dmirijiet li jikkorrispondu b’mod sostanzjali għal dawk li, fil-każ ta’ Stat barrani, jiġu moqdija minn funzjonarji konsolari, impjegati konsolari u membri ta’ post konsolari rispettivament u riferenzi għal "post konsolari" għandhom jiftehmu skont hekk. (3) Il-Ministru jista’ jagħmel lista tal-pajjiżi tal-Common wealth għall-finijiet ta’ dan l-Att u għandu jara li dik il-lista u kull emenda ta’ dik il-lista jew lista emendata tiġi pubblikata b’avviż fil-Gazzetta tal-Gvern. TAQSIMA II IMMUNITAJIET U PRIVILEĠĠI DIPLOMATIĊI 3. (1) Bla ħsara tad-disposizzjonijiet tal-artikolu 12, l-Artikoli murija fl-Ewwel Skeda li tinsab ma’ dan l-Att (li huma Artikoli tal-Konvenzjoni ta’ Vienna dwar Relazzjonijiet Diplomatiċi iffirmata fl-1961) għandu jkollhom is-saħħa ta’ liġi f’Malta u għandhom għal dak l-iskop jiftiehmu skont id-disposizzjonijiet li ġejjin ta’ dan l-artikolu. (2) F’dawk l-Artikoli- "aġenti tal-Istat riċeventi " għandha tiftiehem bħala li tinkludi kull membru tal-Korp tal-Pulizija ta’ Malta u kull persuna li teżerċita setgħa ta’ dħul f’kull lokal skont il-liġi; " l-Istat riċeventi " għandha tiftiehem bħala li tfisser Malta; " nazzjonali ta’ Stat riċeventi " għandha tiftiehem bħala li tfisser ċittadin ta’ Malta. (3) Għall-finijiet tal-Artikolu 32 rinunzja mill-kap tal-missjoni ta’ xi Stat jew minn xi persuna li għal dak iż-żmien tkun qed taqd il-funzjonijiet tiegħu għandha titqies li tkun rinunzja minn dak l-Istat. (4) L-Artikoli 35, 36 u 40 għandhom jiftiehmu bħala li jagħtu kull privileġġ jew immunità li dawk l-Artikoli jeħtieġu li jiġu mogħtija. (5) Ir-riferenzi fl-Artikoli 37 u 38 għal sa fejn huma ammessixi privileġġi jew immunitajiet mill-Istat riċeventi u għal privileġġi u immunitajiet oħra li jistgħu jiġu mogħtija mill-Istat riċeventi għandhom jiftiehmu bħala li jirriferixxu rispettivament għal sa fejn privileġġi u immunitajiet jistgħu jiġu speċifikati mill-Ministru b’ordni pubblikat fil-Gazzetta tal-Gvern u għal kull privileġġ jew immunità oħra li jistgħu jkunu hekk speċifikati. 4. Mingħajr ma jiġu b’xi mod limitat il-privileġġi u l-immunitajiet mogħtija lill-funzjonarji konsolari u lill-impjegati konsolari bl-Att dwar il-Konvenzjonijiet dwar il-Konslijiet, u bla ħsara tad-disposizzjonijiet tal-Att preżenti, il-Ministru jista’ b’ordni, sa fejn ikun speċifikat fih, jeżenta lill-membri ta’ post konsolari u lillmembri tal-familji tagħhom mill-ħlas ta’ taxxi, dazji, rati, drittijiet jew imposti oħra miġbura mill-Gvern ta’ Malta jew minn awtorità lokali: Iżda dan l-artikolu- (a) ma għandux japplika għal xi membru ta’ post konsolari li jkun ċittadin ta’ Malta jew li jkun permanentement residenti f’Malta; u (b) ma għandux jolqotxiset għabiex tingħata eżenzjoni kif intqal qabel skont xi liġi oħra. TAQSIMA III ORGANIZZAZZJONIJIET INTERNAZZJONALI U PERSUNI LI GĦANDĦOM X’JAQSMU MAGĦHOM 5. Immunitajiet, privileġġi u kapaċitajiet ta’ ċerti organizzazzjonijiet internazzjonali. Emendat: XIV.2000.2. (1) Din fit-Taqsima għandha tapplika: (a) għal kull organizzazzjoni li l-Ministru jista’ b’ordni jiddikjara li tkun organizzazzjoni li tagħha Malta jew il-Gvern tagħha u xi Stat ieħor jew Stati aktar oħrajn jew il-gvern jew il-gvernijiet tagħhom jistgħu jkunu membri; (b) għall-Bank tal-Investiment Ewropew; u (ċ) għal kull organizzazzjoni li l-Kamra tad-Deputati tista’ b’Riżoluzzjoni tiddikjara li tkun organizzazzjoni li magħha Malta, jew il-Gvern ta’ Malta, tkun ser tistabbilixxi jew tkun stabbiliet relazzjonijiet kontrattwali. (2) Il-Ministru jista’ minn żmien għal żmien b’ordni- (a) jipprovdi li kull organizzazzjoni li għaliha japplika dan l-artikolu (hawnhekk iżjed ’il quddiem imsejħa "l-organizzazzjoni")ikollha, sa fejn ikun speċifikat fl-ordni, l-immunitajiet u l-privileġġi murijaf fit-Taqsima I tat-Tieni Skeda li tinsab ma’ dan l-Att u għandu jkollha l-kapaċitajiet legali ta’ persuna ġuridika; (b) jagħti lil- (i) kull persuni li jkunu rappreżentanti (sew ta’ gvernijiet sewle) f’xi organ u tal-organizzazzjoni jew ikunu membri ta’ kumitat tal-organizzazzjoni jew ta’ xi organu tiegħu; (ii) dawk il-funzjonarji jew klassijiet ta’ funzjonarji tal-organizzazzjoni kif ikunu speċifikati fl-ordni, li jkunu jokkupaw dawk il-karigi għolja fl-organizzazzjoni kif jistgħu jkunu hekk speċifikati; u (iii) dawk il-persuni impjegati f’missjonijiet f’isem l-organizzazzjoni kif jistgħu jkunu speċifikati fl-ordni, sa fejn ikun speċifikat fl-ordni, l-immunitajiet u l-privileġġi murijaffit-Taqsima II tat-Tieni Skeda li tinsab ma’ dan l-Att; (ċ) jagħti lil dawk il-klassijiet ta’ funzjonarji u impjegati oħra tal-organizzazzjoni kif ikun speċifikat fl-ordni, sa fejn ikunhekk speċifikat, l-immunitajiet u l-privileġġi murijaffit-Taqsima III tat-Tieni Skeda li tinsab ma’ dan l-Att; u t-Taqsima IV tat-Tieni Skeda li tinsab ma’ dan l-Att għandu jkollha effett sabiex testendi għall-persunal ta’ dawk ir-rappreżentanti u membri kif imsemmija fil-paragrafu (b)(i) u għall-familji tal-funzjonarji tal-organizzazzjoni, kull immunità u privileġġ mogħti lir-rappreżentanti, membri jew funzjonarji skont dak il-paragrafu, ħlief sa fejn l-applikazzjoni tal-imsemmija Taqsima IV tkun eskluża bl-ordni li jagħti l-immunitajiet u l-privileġ [i. (3) Ordni magħmul skont dan l-artikolu jista’, minkejja kwalunkwe disposizzjoni f’xi liġi miktuba, inkluż dan l-Att, jagħti lil kull organizzazzjoni jew persuna kull immunitajiet jew privileġġi li jkunu meħtieġa li jiġu mogħtija lil dik l-organizzazzjoni jew persuna sabiex jingħata effett lil xi ftehim internazzjonali għalhekk iżda ma jagħti ebda immunità jew privileġġ akbar fl-estensjoni minn dak meħtieġ kif intqal qabel jew immunità jew privileġġ lil xi persuna bħala r-rappreżentant tal-Gvern ta’ Malta jew bħala membru tal-persunal ta’ dan ir-rappreżentant. 6. Il-Ministru jista’ minn żmien għal żmien b’ordni jagħti lill-imħallfin u li r-reġistraturi tal-Qorti Internazzjonali tal-Ġustizzja mwaqqfa bil-Karta tan-Nazzjonijiet Magħquda, u ta’ kull istituzzjoni internazzjonali ġudizzjarja approvata mill-Ministru, u lill-partijiet fi proċeduri quddiem dik il-Qorti jew quddiem xi istituzzjoni tali u lill-aġenti, difensuri u avukati tagħhom, jew lix-xhieda, esperti jew persuni oħra, jkunu minikunu, li jkunu qegħdin jiffunzjonaw quddiem dil il-Qorti jew dik l-istituzzjoni, dawk l-immunitajiet, privileġġi u faċilitajiet li jistgħu jkunu meħtieġa biex jagħtu effett għal xi riżoluzzjoni tal-Assemblea Ġenerali tan-Nazzjonijiet Magħquda jew xi konvenzjoni approvata minnha jew, fil-każ ta’ xi istituzzjoni bħal dik kifintqal qabel, kif il-Ministru jista’ jqis meħtieġ għall-qadi xieraq tal-funzjonijiet tagħha. 7. Immunitajiet u privileġġi ta’ rappreżentanti li jattendu konferenzi internazzjonali. (1) Meta tinżamm konferenza f’Malta u jkun hemm preżenti rappreżentanti tal-Gvern ta’ Malta u tal-gvern jew tal-gvernijiet ta’ xi Stat wieħed ieħor jew iżjed, il-Ministru jista’ jagħmel dik il-lista tar-rappreżentanti tal-gvern jew tal-gvernijiet l-aħħar imsemmija u tal-membri tal-persunal uffiċjali tiegħu kif jidhirlu xieraq, u għandu jara li dik il-lista u kull emenda ta’ dik il-lista jew lista emendata tiġi pubblikata b’avviż fil-Gazzetta tal-Gvern, u, bla ħsara tad-disposizzjonijiet ta’ dan l-Att, kull rappreżentant tal-gvern ta’ dak l-Istat li jkun għal dak iż-żmien inkluż fil-lista jkollu dritt għall-istess immunitajiet kif huma mogħtija lil kap ta’ missjoni ta’ Stat mandanti akkreditat lil Malta u lill-membri tal-persunal uffiċjali ta’ dak il-kap ta’ missjoni rispettivament. (2) Kull lista jew emenda tagħha pubblikata skont dan l-artikolu għandha tinkludi dikjarazzjoni dwar id-data minn meta l-lista jew l-emenda tibda jew tkun bdiet isseħħ, skont il-każ. TAQSIMA IV ĠENERALI 8. Il-Ministru għandu jippubblika l-listi. Il-Ministru għandu jagħmel lista tal-persuni li jidhru lil u li jkollhom dritt għall-immunitajiet jew għall-privileġġi bis-saħħa jew skont id-disposizzjonijiet ta’ dan l-Att, ħlief- (a) tfal taħt l-età ta’ tmintax-il sena ta’ persuna li jkollha dak id-dritt; u (b) kull min ikollu ismu jidher fuq lista pubblikata skont l-artikolu 7, u huwa għandu minn żmien għal żmien jemenda l-lista u għandu jara li l-lista u kull emenda tagħha jew il-lista emendata tiġi pubblikata fil-Gazzetta tal-Gvern. 9. Prova. Jekk tinħoloq il-kwistjoni f’xi proċeduri jekk xi persuna jew organizzazzjoni jkollhiex dritt jew le għall-immunitajiet jew privileġġi bis-saħħa jew skont id-disposizzjonijiet ta’ dan l-Att, ċertifikat maħruġ mill-Ministru taħt l-awtorità tiegħu li jiddikjara xi fatt relattiv għal dik il-kwistjoni jkun prova deċiżiva ta’ dak il-fatt. 10. (1) Funzjonarju konsolari jew kull persunali għal dak iż-żmien tkun qed taqd il-funzjonijiet ta’ funzjonarju konsolari jista’ jirrinunzja għal kull immunità jew privileġġ mogħti lil u skont id-disposizzjonijiet ta’ dan l-Att jew lil membru ieħor tal-post konsolari li għal dak iż-żmien ikun inkarigat minnu u dik ir-rinunzja għandha tkun espressau għandha tiġi komunikata lill-Gvern ta’ Malta bil-miktub. (2) Kull immunità jew privileġġ mogħti skont id-disposizzjonijiet tal-artikoli 5, 6 u 7 jista’ jiġi rinunzjat b’dak il-mod kif jista’ jiġi preskritt mill-Ministru fl-ordni jew fl-avviż relattiv. 11. (1) Kull oġġett li jiġi importat jew li jiġi maħruġ mid-depożt mingħajr ħlas tad-dazju tad-dwana bis-saħħa ta’ xi immunità jew privileġġ mogħti bid-disposizzjonijiet jew skont id-disposizzjonijiet ta’ dan l-Att ma għandux jiġi mibjugħ jew xort’oħra mogħti lil persuna li ma jkollhiex dritt għall-istess immunità jew privileġġ ħlief bil-kunsens tal-Kontrullur tad-Dwana u wara li jitħallas lil u d-dazju tad-dwana fuq u bir-rata meħtieġa skont il-liġi relattiva għall-ħlas ta’ dazju tad-dwana. (2) Kull eżenzjoni minn dazju tad-dwana mogħtija lil xi persuna b’dan l-Att jew bis-saħħa tiegħu ma għandhiex tiftiehem li teżenta lil dik il-persuna milli tħares il-formalitajiet dwar l-importazzjoni ta’ oġġetti li huma preskritti b’xi liġi dwar id-dwana jew dwar l-importazzjoni ta’ oġġetti. (3) Kull eżenzjoni minn taxxi, dazji, rati, drittijiet jew imposti oħra li għalihom jirriferixxi dan l-Att tkun suġġetta għat-tħaris ta’ dawk il-kondizzjonijiet kif il-Ministru responsabbli għall-finanzi jew kull uffiċjal pubbliku delegat minn u għalhekk jista’ jippreskrivi għall-protezzjoni tad-dħul. 12. (1) Jekk il-Ministru jidhirlu illi l-immunitajiet u l-privileġġi mogħtija lil missjoni jew lil post konsolari ta’ Malta fit-territorju ta’ xi Stat, jew lil persuni konnessi ma’ dik il-missjoni jew post konsolari, ikunu anqas minn dawk mogħtija bid-disposizzjonijiet jew skont id-disposizzjonijiet ta’ dan l-Att lill-missjoni jew post konsolari ta’ dak l-Istat jew lil persuni konnessi ma’ dik il-missjoni jew post konsolari, il-Ministru jista’ b’ordni jirtira mill-missjoni jew post konsolari ta’ dak l-Istat jew minn dawk il-persuni konnessi magħhom dawk l-immunitajiet u privileġġi hekk mogħtija kif jidher lill-Ministru li jkun xieraq. (2) Ebda ħaġa f’dan l-Att ma għandha tiftiehem li tipprekludi lill-Ministru milli jiċħad li jagħti immunitajiet jew privileġġi lil, jew jirtira l-immunitajiet jew privileġġi minn, nazzjonali jew rappreżentanti ta’ xi Stat minħabba li dak l-Istat jonqos milli jagħti immunitajiet jew privileġġi korrispondenti lil ċittadini jew rappreżentanti ta’ Malta. TAQSIMA V DISPOSIZZJONIJIET MIXXELLANJI 13. Każijiet ta’ konflitt jew inkonsistenza. Kap. 144. Meta jkun hemm xi konflitt jew inkonsistenza bejn xi disposizzjoni ta’ dan l-Att jew ta’ xi ordni jew avviż magħmul jew maħruġ bis-saħħa tiegħu u xi disposizzjoni ta’ xi liġi oħra miktuba ħlief l-Att dwar il-Konvenzjonijiet dwar Konslijiet, f’dak il-każ id-disposizzjoni ta’ dan l-Att jew tal-ordni jew avviż magħmul jew maħruġ bis-saħħa tiegħu għandha tipprevali, u d-disposizzjoni ta’ dik il-liġi miktuba ma għandhiex, sa fejn jirrigwarda l-konflitt jew inkonsistenza, ikollha effett.